**Előterjesztés**

**Nóráp Község Önkormányzat Képviselő-testületének 2015. november 16-i ülésére**

**Tisztelt Képviselő-testület!**

Az Önkormányzat a családsegítést és a gyermekjóléti szolgáltatást a Pápakörnyéki Önkormányzatok Feladatellátó Társulásán keresztül látja el.

A szociális igazgatásról és szociális ellátásokról szóló 1993. évi III. tv. ( továbbiakban Szt.) 136. §. (9) bekezdése értelmében az önkormányzatoknak felül kell vizsgálni a családsegítés és gyermekjóléti szolgálat feladatellátás módját.

Az Szt. 136. §. (8) bekezdése alapján e két feladat csak együtt látható el.

Az Szt. 86. § (1) bekezdése értelmében a települési önkormányzat köteles biztosítani a családsegítést, ha a közös önkormányzati hivatal székhelye a településen van. Ennek értelmében Pápakovácsi, mint székhelytelepülés illetékes dönteni, hogy a fenti két feladatot milyen módon látja el a 6 település vonatkozásában.

Javasoljuk a Pápakovácsi Önkormányzatnak, hogy továbbra is a Társuláson keresztül lássa el a feladatokat.

Kérem a képviselő-testületet a határozati javaslat elfogadására.

**…/2015.(XI.16.) KT határozat**

1. Nóráp Község Önkormányzatának Képviselő-testülete a családsegítés és gyermekjóléti szolgálat feladatellátásra vonatkozó hatályos megállapodását felülvizsgálta.

2. A Képviselő-testület azt a javaslatot fogalmazza meg a Pápakovácsi Közös Önkormányzati Hivatal székhely önkormányzata, Pápakovácsi Közég Önkormányzat Képviselő-testületének, hogy a családsegítés és gyermekjóléti szolgálat feladatait 2016. január 1-től a Pápakörnyéki Önkormányzatok Feladatellátó Társulása keretében lássa el.

3. A Képviselő-testület felkéri a polgármestert, hogy a közös hivatal székhelytelepülésnek polgármesterét a határozatról tájékoztassa.

Határidő: azonnal

Felelős: polgármester

Nóráp 2015. november 9.

Stankovics Ferenc

polgármester